
[bookmark: TextBodyBegin]Európsky parlament,
–	so zreteľom na konečnú ročnú účtovnú závierku Európskeho orgánu pre poisťovníctvo a dôchodkové poistenie zamestnancov za rozpočtový rok 2022,
–	so zreteľom na výročnú správu Dvora audítorov o agentúrach EÚ za rozpočtový rok 2022 spolu s odpoveďami agentúr[footnoteRef:1], [1:  	Ú. v. EÚ C, C/2023/594, 27.10.2023.] 

–	so zreteľom na vyhlásenie o vierohodnosti[footnoteRef:2] týkajúce sa spoľahlivosti účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2022 v súlade s článkom 287 Zmluvy o fungovaní Európskej únie, [2:  	Ú. v. EÚ C, C/2023/112, 12.10.2023.] 

–	so zreteľom na odporúčanie Rady z 22. februára 2024 o udelení absolutória orgánu za plnenie rozpočtu za rozpočtový rok 2022 (06180/2024 – C9‑0091/2024),
–	so zreteľom na článok 319 Zmluvy o fungovaní Európskej únie,
–	so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012[footnoteRef:3], a najmä na jeho článok 70, [3:  	Ú. v. EÚ L 193, 30.7.2018, s. 1.] 

–	so zreteľom na nariadenie Európskeho parlamentu a Rady (EÚ) č. 1094/2010 z 24. novembra 2010, ktorým sa zriaďuje Európsky orgán dohľadu (Európsky orgán pre poisťovníctvo a dôchodkové poistenie zamestnancov) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/79/ES[footnoteRef:4], a najmä na jeho článok 64, [4:  	Ú. v. EÚ L 331, 15.12.2010, s. 48.] 

–	so zreteľom na delegované nariadenie Komisie (EÚ) 2019/715 z 18. decembra 2018 o rámcovom nariadení o rozpočtových pravidlách pre subjekty zriadené podľa Zmluvy o fungovaní Európskej únie a Zmluvy o Euratome a uvedené v článku 70 nariadenia Európskeho parlamentu a Rady (EÚ, Euratom) 2018/1046[footnoteRef:5], a najmä na jeho článok 105, [5:  	Ú. v. EÚ L 122, 10.5.2019, s. 1.] 

–	so zreteľom na článok 100 a prílohu V k rokovaciemu poriadku,
–	so zreteľom na správu Výboru pre kontrolu rozpočtu (A9-0097/2024),
1.	udeľuje absolutórium výkonnému riaditeľovi Európskeho orgánu pre poisťovníctvo a dôchodkové poistenie zamestnancov za plnenie rozpočtu orgánu za rozpočtový rok 2022;
2.	uvádza svoje poznámky v priloženom uznesení;
3.	poveruje svoju predsedníčku, aby postúpila toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskeho orgánu pre poisťovníctvo a dôchodkové poistenie zamestnancov, Rade, Komisii a Dvoru audítorov a aby zabezpečila ich uverejnenie v Úradnom vestníku Európskej únie (v sérii L).

[bookmark: _Toc146789945][bookmark: _Toc161929791]2. Rozhodnutie Európskeho parlamentu z 11. apríla 2024 o účtovnej závierke Európskeho orgánu pre poisťovníctvo a dôchodkové poistenie zamestnancov za rozpočtový rok 2022 (2023/2153(DEC))
Európsky parlament,
–	so zreteľom na konečnú ročnú účtovnú závierku Európskeho orgánu pre poisťovníctvo a dôchodkové poistenie zamestnancov za rozpočtový rok 2022,
–	so zreteľom na výročnú správu Dvora audítorov o agentúrach EÚ za rozpočtový rok 2022 spolu s odpoveďami agentúr[footnoteRef:6], [6:  	Ú. v. EÚ C, C/2023/594, 27.10.2023.] 

–	so zreteľom na vyhlásenie o vierohodnosti[footnoteRef:7] týkajúce sa spoľahlivosti účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2022 v súlade s článkom 287 Zmluvy o fungovaní Európskej únie, [7:  	Ú. v. EÚ C, C/2023/112, 12.10.2023.] 

–	so zreteľom na odporúčanie Rady z 22. februára 2024 o udelení absolutória orgánu za plnenie rozpočtu za rozpočtový rok 2022 (06180/2024 – C9‑0091/2024),
–	so zreteľom na článok 319 Zmluvy o fungovaní Európskej únie,
–	so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012[footnoteRef:8], a najmä na jeho článok 70, [8:  	Ú. v. EÚ L 193, 30.7.2018, s. 1.] 

–	so zreteľom na nariadenie Európskeho parlamentu a Rady (EÚ) č. 1094/2010 z 24. novembra 2010, ktorým sa zriaďuje Európsky orgán dohľadu (Európsky orgán pre poisťovníctvo a dôchodkové poistenie zamestnancov) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/79/ES[footnoteRef:9], a najmä na jeho článok 64, [9:  	Ú. v. EÚ L 331, 15.12.2010, s. 48.] 

–	so zreteľom na delegované nariadenie Komisie (EÚ) 2019/715 z 18. decembra 2018 o rámcovom nariadení o rozpočtových pravidlách pre subjekty zriadené podľa Zmluvy o fungovaní Európskej únie a Zmluvy o Euratome a uvedené v článku 70 nariadenia Európskeho parlamentu a Rady (EÚ, Euratom) 2018/1046[footnoteRef:10], a najmä na jeho článok 105, [10:  	Ú. v. EÚ L 122, 10.5.2019, s. 1.] 

–	so zreteľom na článok 100 a prílohu V k rokovaciemu poriadku,
–	so zreteľom na správu Výboru pre kontrolu rozpočtu (A9-0097/2024),
1.	schvaľuje účtovnú závierku Európskeho orgánu pre poisťovníctvo a dôchodkové poistenie zamestnancov za rozpočtový rok 2022;
2.	poveruje svoju predsedníčku, aby postúpila toto rozhodnutie výkonnému riaditeľovi Európskeho orgánu pre poisťovníctvo a dôchodkové poistenie zamestnancov, Rade, Komisii a Dvoru audítorov a aby zabezpečila jeho uverejnenie v Úradnom vestníku Európskej únie (v sérii L).


[bookmark: _Toc146789946][bookmark: _Toc161929792]3. Uznesenie Európskeho parlamentu z 11. apríla 2024 s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskeho orgánu pre poisťovníctvo a dôchodkové poistenie zamestnancov za rozpočtový rok 2022 (2023/2153(DEC))
Európsky parlament,
–	so zreteľom na svoje rozhodnutie o absolutóriu za plnenie rozpočtu Európskeho orgánu pre poisťovníctvo a dôchodkové poistenie zamestnancov za rozpočtový rok 2022,
–	so zreteľom na článok 100 a prílohu V k rokovaciemu poriadku,
–	so zreteľom na správu Výboru pre kontrolu rozpočtu (A9-0097/2024),
A.	keďže podľa výkazu príjmov a výdavkov[footnoteRef:11] predstavoval konečný rozpočet Európskeho orgánu pre poisťovníctvo a dôchodkové poistenie zamestnancov (ďalej len „orgán“) na rozpočtový rok 2022 sumu 34 571 120 EUR, čo v porovnaní s rokom 2021 predstavuje zvýšenie o 5,27 %; keďže orgán je financovaný z príspevku Únie (12 932 000 EUR, čo predstavuje 37,40 %) a príspevkov národných orgánov dohľadu členských štátov (21 076 120 EUR, čo predstavuje 60,96 %); [11:  	Ú. v. EÚ C 38, 31.1.2023, s. 78.] 

B.	keďže Dvor audítorov vo svojej správe o overení ročnej účtovnej závierky Európskeho orgánu pre poisťovníctvo a dôchodkové poistenie zamestnancov za rozpočtový rok 2022 (ďalej len „správa Dvora audítorov“) vyhlásil, že získal primeranú istotu o tom, že účtovná závierka orgánu je spoľahlivá a že príslušné operácie sú zákonné a správne;
Rozpočtové a finančné riadenie
1.	s uspokojením konštatuje, že úsilie o monitorovanie rozpočtu v priebehu rozpočtového roka 2022 prinieslo mieru plnenia rozpočtu na úrovni 99,46 %, čo v porovnaní s rokom 2021 predstavuje zníženie o 0,52 %; konštatuje však, že miera čerpania platobných rozpočtových prostriedkov bola 92,07 %, čo v porovnaní s rokom 2021 predstavuje zvýšenie o 12,95 %;
Výkonnosť
2.	konštatuje, že orgán používa určité meradlá ako kľúčové ukazovatele výkonnosti s cieľom posúdiť pridanú hodnotu, ktorú poskytujú jeho činnosti, a ďalšie opatrenia na zlepšenie svojho rozpočtového riadenia; konštatuje, že v roku 2022 orgán stanovil 17 strategických cieľov na úrovni výkonnosti v siedmich hlavných oblastiach činnosti; s uznaním konštatuje, že orgán dosiahol alebo prekonal 15 z týchto cieľov, pričom zostávajúce dva ciele sa ukázali ako neuplatniteľné na vykazovanie z dôvodu ich závislosti od legislatívnych lehôt aktu o digitálnej prevádzkovej odolnosti (DORA) a technologických porúch;
3.	konštatuje, že 342 produktov a služieb, čo predstavuje 91 % z celkového počtu, orgán dodal podľa plánu, pričom ďalších 20 produktov a služieb malo menšie oneskorenie a 13 sa nerealizovalo, často v dôsledku závislosti od časového harmonogramu legislatívnych rozhodnutí, ako je preskúmanie smernice Solventnosť II, alebo technologického vývoja na trhu a konkurenčných priorít; chváli orgán za zvýšenie počtu rečníckych vystúpení zo 167 v roku 2021 na 214 v roku 2022;
4.	uznáva početné úspechy orgánu v roku 2022, ktorými do veľkej miery splnil svoje ciele v oblasti konvergencie dohľadu, ochrany spotrebiteľa a finančnej stability; berie na vedomie najmä to, že orgán vykonal svoj prvý klimatický záťažový test IZDZ s cieľom získať poznatky o vplyve environmentálnych rizík na európsky sektor dôchodkového poistenia zamestnancov, predložil Komisii vykonávacie technické predpisy, ktorými sa stanovujú požiadavky na predkladanie informácií orgánom dohľadu a ich zverejňovanie podľa smernice Solventnosť II, uverejnil niekoľko dokumentov, správ a usmernení o integrácii rizík ohrozujúcich udržateľnosť do riadenia rizík poisťovateľov, zaisťovateľov a inštitúcií zamestnaneckého dôchodkového zabezpečenia a poskytoval príspevky a technické poradenstvo Európskemu parlamentu a Rade počas celého legislatívneho procesu v súvislosti s aktom o umelej inteligencii a aktom DORA; vyjadruje orgánu uznanie za jeho rôzne iniciatívy a opatrenia v oblasti digitálnej transformácie, ktorými podporuje ciele stratégie Únie v oblasti digitálnych financií, a to aj tým, že spolu s viacerými zainteresovanými stranami, ako je napríklad Európsky univerzitný inštitút, prispel k vytvoreniu „Akadémie EÚ pre digitálne financie v oblasti dohľadu“;
5.	konštatuje, že orgán prvýkrát využil viaceré právomoci a nástroje, ktoré mu boli udelené v nariadení o EIOPA; v tejto súvislosti poznamenáva, že v roku 2022 orgán vydal odporúčanie Národnej banke Slovenska (NBS) v nadväznosti na svoje závery, že porušenie kapitálových požiadaviek, ktorého sa dopustila slovenská poisťovňa, nebolo z hľadiska dohľadu primerane riešené; ďalej so znepokojením konštatuje, že orgán zistil, že NBS porušila právo Únie, v dôsledku čoho Komisia vydala formálne stanovisko, v ktorom od NBS požaduje, aby prijala opatrenia potrebné na dosiahnutie súladu s právom Únie, a na základe článku 22 nariadenia o EIOPA sa uskutočnilo vyšetrovanie; vyzýva orgán, aby informoval orgán udeľujúci absolutórium o následných opatreniach a výsledkoch tohto vyšetrovania;
6.	konštatuje, že orgán prispel k zabezpečeniu finančnej stability a ochrane spotrebiteľov dôkladným monitorovaním trhov a posúdením vplyvu v novom kontexte nevyprovokovanej a nezákonnej ruskej invázie na Ukrajinu a postupného sprísňovania menovej politiky v reakcii na rekordne vysokú mieru inflácie v celej Európe; víta včasné zverejnenie vyhlásenia dohľadu o inflácii v roku 2022, ktoré sa zameriava na to, ako inflácia ovplyvňuje technické rezervy, investície a kapitálové požiadavky na solventnosť;
7.	konštatuje, že v septembri 2022 orgán stanovil svoju stratégiu na obdobie 2023 – 2026, v ktorej určil strategické priority vrátane posilnenia odolnosti a udržateľnosti sektora poisťovníctva a dôchodkového zabezpečenia a zaistenia silnej a konzistentnej ochrany záujmov spotrebiteľov v celej Únii;
Efektívnosť a prínos
8.	konštatuje, že európske orgány dohľadu sa navzájom koordinujú, vymieňajú si skúsenosti a podporujú sa v mnohých oblastiach, a to v oblasti hlavnej činnosti, ako aj v podporných oblastiach; víta skutočnosť, že európske orgány dohľadu spojili svoje sily v strategických iniciatívach, ako je vývoj softvérových aplikácií, sieťová infraštruktúra a poradenstvo v oblasti IT, napríklad prostredníctvom spoločných dodávateľov; v tejto súvislosti berie na vedomie cloudovú stratégiu orgánu schválenú v roku 2022, ktorú orgán vypracoval spolu s ďalšími dvoma európskymi orgánmi dohľadu, inými inštitúciami Únie a príslušnými vnútroštátnymi orgánmi a ktorej cieľom je poskytovať autonómnejšie, automatizovanejšie a samoobslužné produkty, ktoré budú slúžiť expertom orgánu a príslušných vnútroštátnych orgánov;
9.	chváli orgán za investíciu do zamestnancov a ich vyčlenenie na projekty v oblasti digitálnej transformácie s cieľom dosiahnuť novú úroveň efektívnosti, okrem iného automatizáciou a zefektívnením prevádzkových procesov a zlepšením času uvedenia na trh a spolupráce v rámci jednotlivých funkcií a medzi nimi; v tejto súvislosti víta projekty orgánu realizované v roku 2022, ktoré sa zameriavajú na zlepšenie schopností analýzy údajov s cieľom premeniť orgán na plne digitálnu organizáciu založenú na údajoch;
10.	poznamenáva, že pokiaľ ide o každodenné pracovné činnosti, orgán zaviedol celý rad opatrení na zvýšenie nákladovej efektívnosti, ako je hybridná práca, spoločné využívanie pracovných stolov, ako aj moderné videokonferenčné riešenia, ktoré viedli k zníženiu počtu služobných ciest; konštatuje, že orgán v záujme zachovania inštitucionálnych znalostí, odbornosti a efektívnosti pri vykonávaní hlavných úloh ďalej zlepšil svoj integrovaný systém riadenia talentov, ktorý umožňuje strategicky zosúladené procesy v oblasti ľudských zdrojov, lepší výber uchádzačov a účinnejšie vzdelávanie a rozvoj; vyzýva orgán, aby poskytol orgánu udeľujúcemu absolutórium údaje a čísla týkajúce sa vplyvu tohto systému;
11.	zo správy Dvora audítorov vyplýva, že orgán patrí medzi agentúry, ktoré majú podnikový plán na zlepšenie energetickej efektívnosti a klimatickej neutrality svojich činností a ktoré ako súčasť svojich výročných správ o činnosti vydávajú environmentálne vyhlásenie (napr. o vykazovaní uhlíkovej stopy); ďalej oceňuje, že orgán získal v roku 2022 certifikát EMAS (schéma Európskej únie pre environmentálne manažérstvo a audit) s cieľom získať formálnu akreditáciu EMAS v roku 2023;
Personálna politika
12.	konštatuje, že k 31. decembru 2022 bolo splnených 99 % (rovnako ako v roku 2021) plánu pracovných miest, pričom bolo vymenovaných 137 dočasných zamestnancov zo 138 dočasných zamestnancov schválených v rámci rozpočtu Únie; poznamenáva, že v roku 2022 orgán okrem toho zamestnával 36 zmluvných zamestnancov a 24 vyslaných národných expertov;
13.	berie na vedomie rodové rozdelenie orgánu oznámené na rok 2022, podľa ktorého je na stredných a vyšších riadiacich pozíciách a v jeho správnej rade 15 mužov (65,20 %) a 8 žien (34,80 %) a medzi jeho celkovými zamestnancami je 104 mužov (53,60 %) a 90 žien (46,40 %); pripomína, že je dôležité zabezpečiť rodovú rovnováhu, a vyzýva orgán, aby to zohľadnil pri budúcom prijímaní zamestnancov a menovaní do vyššieho a stredného manažmentu;
14.	víta skutočnosť, že v roku 2022 orgán pokračoval vo vykonávaní stratégie rozmanitosti a začlenenia (prijatej v roku 2021) a jej podrobného akčného plánu v súlade s Chartou EUAN o rozmanitosti prostredníctvom iniciatív, ktoré zahŕňajú prierezové opatrenia, ako je spolupráca s inými inštitúciami, získavanie a výber rozmanitejšej pracovnej sily, predchádzanie diskriminácii, obťažovaniu, vedomej a nevedomej zaujatosti a monitorovanie údajov týkajúcich sa rozmanitosti a začlenenia; konštatuje, že v roku 2022 bol nahlásený jeden prípad údajného obťažovania, ale bol uzavretý bez ďalších krokov, keďže po predbežnom posúdení sa nenašli žiadne dôkazy prima facie;
15.	víta skutočnosť, že orgán sa venuje podpore a poskytovaniu rozmanitého a inkluzívneho pracovného prostredia, ktoré sa prispôsobuje aj potrebám osôb so zdravotným postihnutím; v tejto súvislosti konštatuje, že v roku 2022 bol vymenovaný interný koordinátor a ambasádor orgánu pre zdravotné postihnutie s cieľom ďalej posilniť a zamerať pozornosť na túto konkrétnu oblasť, vykonal sa prieskum na túto tému medzi zamestnancami a riadiacimi pracovníkmi a prijali sa opatrenia na zvýšenie informovanosti;
16.	s uspokojením konštatuje, že orgán sa naďalej intenzívne usiluje o zlepšenie podmienok zamestnancov na pracovisku a rovnováhy medzi pracovným a súkromným životom, pričom pozitívne výsledky sa prejavujú v angažovanosti a spokojnosti zamestnancov; konštatuje, že medzi kľúčové oblasti, na ktoré sa orgán zameriava, patria flexibilné pracovné podmienky, telepráca, celoživotné poradenstvo a kariérny rozvoj, programy telesnej a duševnej pohody a podporné riadenie;
Verejné obstarávanie
17.	berie na vedomie zistenie v správe Dvora audítorov, že orgán vykonal platby v celkovej výške 25 607 EUR po skončení trvania zmluvy, prostredníctvom ktorej orgán obstaral telekomunikačné služby pre mobilnú komunikáciu na obdobie štyroch rokov (2017 – 2021); berie na vedomie záver Dvora audítorov, že tieto platby boli neoprávnené; ďalej berie na vedomie konštatovanie Dvora audítorov, že dodatok k tejto zmluve podpísaný v apríli 2022 bol uzavretý v rozpore s bodom 1.1 prílohy I k nariadeniu o rozpočtových pravidlách;
18.	pripomína z výročnej správy Dvora audítorov o agentúrach Únie za rok 2021 pripomienku k sume 288 125 EUR, ktorú orgán neoprávnene zaplatil v súvislosti so zmluvou o prenájme svojich priestorov; v tejto súvislosti berie na vedomie stanovisko orgánu zo správy orgánu o opatreniach prijatých na základe odporúčaní orgánu udeľujúceho absolutórium (absolutórium za rok 2021), že nedodržanie zmluvných záväzkov by malo negatívny právny účinok a negatívny vplyv na povesť orgánu; zo správy Dvora audítorov vyplýva, že stav tejto pripomienky zostáva otvorený; vyzýva orgán, aby pri začatí postupu verejného obstarávania na novú nájomnú zmluvu vynaložil všetko potrebné úsilie na to, aby zabránil akémukoľvek rozporu medzi povinnosťami vyplývajúcimi z nájomnej zmluvy a príslušnými ustanoveniami nariadenia o rozpočtových pravidlách;
Prevencia a riešenie konfliktov záujmov a transparentnosť
19.	víta, že v súlade s právnymi požiadavkami orgánu sú na webovom sídle orgánu uverejnené životopisy členov rady orgánov dohľadu a správnej rady orgánu, stručný životopis predsedu a výkonného riaditeľa orgánu a stručný životopis vedúcich oddelení orgánu; berie na vedomie, že individuálne vyhlásenia o záujmoch a vyhlásenie o úmysle sú verejne dostupné pre každého člena správnej rady a každého člena rady orgánov dohľadu a vyššieho manažmentu orgánu; ďalej víta zverejňovanie stretnutí zamestnancov orgánu s lobistami na webovom sídle orgánu;
20.	víta skutočnosť, že orgán v roku 2022 posilnil svoje etické pravidlá pre zamestnancov a osoby, ktoré nie sú zamestnancami, čím reagoval na pripomienky zo správy Dvora audítorov o ročnej účtovnej závierke orgánu za rok 2021 s cieľom zachovať nestranné, objektívne a nezávislé rozhodovanie a včas identifikovať a riešiť prípadné konflikty záujmov; v tejto súvislosti berie na vedomie revíziu rokovacieho poriadku orgánu, prijatie politiky nezávislosti a rozhodovacích procesov na predchádzanie konfliktom záujmov pre osoby, ktoré nie sú zamestnancami, schválenie revízie rozhodnutia o hodnotení predsedu a výkonného riaditeľa a prijatie revízie etických pravidiel pre zamestnancov orgánu;
21.	v súvislosti s oznamovaním nezrovnalostí konštatuje, že v roku 2022 jeden zamestnanec vyjadril obavy v súvislosti s možným prípadom nezrovnalostí a orgán tieto obavy riešil v súlade s platnými pravidlami; v tejto súvislosti poznamenáva, že orgán bezodkladne informoval Európsky úrad pre boj proti podvodom (OLAF) a že OLAF vykonal posúdenie a zamietol prípad z dôvodu, že neexistovalo dostatočné podozrenie na začatie vyšetrovania;
22.	víta skutočnosť, že v júli 2022 rada orgánov dohľadu revidovala svoj rokovací poriadok, pričom sa riadila pripomienkou Dvora audítorov týkajúcou sa prítomnosti konfliktných členov rady počas diskusií a hlasovania; ďalej konštatuje, že správna rada orgánu v decembri 2022 schválila revidované rozhodnutie týkajúce sa hodnotenia predsedu a výkonného riaditeľa v súlade s pripomienkami Dvora audítorov;
Vnútorná kontrola
23.	berie na vedomie, že v roku 2022 orgán vykonal ročné hodnotenie svojho rámca vnútornej kontroly, pričom dospel k záveru, že všetky zložky a zásady sú zavedené a fungujú tak, ako majú, pričom v dôsledku zisteného mierneho nedostatku sú potrebné určité zlepšenia;
24.	konštatuje, že v roku 2022 vydal útvar pre vnútorný audit správu týkajúcu sa auditu vykonaného v roku 2021 v súvislosti s „intervenčnými opatreniami orgánu EIOPA“ zameranými na príslušné vnútroštátne orgány a hospodárske subjekty na trhu v sektore poisťovníctva a dôchodkového poistenia zamestnancov v Únii; ďalej poznamenáva, že výbor orgánu poverený kontrolou kvality vydal správu o preskúmaní s názvom Ponaučenia zo spolupráce a interakcie medzi orgánom EIOPA a príslušnými vnútroštátnymi orgánmi počas pandémie ochorenia COVID-19; vyzýva orgán, aby informoval orgán udeľujúci absolutórium o vykonávaní odporúčaní, ktoré vydali útvar pre vnútorný audit a výbor poverený kontrolou kvality;
25.	s uznaním berie na vedomie, že v roku 2022 orgán identifikoval, monitoroval a prijal opatrenia na zmiernenie účinkov rizík, pokiaľ ide o nedostatočnú kapacitu na vykonávanie nových právomocí a úloh pri súčasnom plnení existujúcich záväzkov, nedostatok kvalifikovaných zamestnancov s požadovanými kompetenciami v dôsledku problémov súvisiacich s atraktívnosťou zamestnania a prijímaním zamestnancov, hrozby v oblasti kybernetickej bezpečnosti a kontinuitu činností;
26.	berie na vedomie, že orgán v roku 2022 pokračoval v riešení zostávajúcich odporúčaní z auditu s názvom Nástroje dohľadu v oblasti ochrany spotrebiteľa (2019 – 2020); ďalej konštatuje, že výsledkom tohto auditu boli štyri odporúčania, ktoré sa riešili tak, že dve odporúčania útvar pre vnútorný audit oficiálne uzavrel v novembri 2021 a dve odporúčania boli oficiálne uzavreté v júni 2022;
Ďalšie pripomienky
27.	konštatuje, že v roku 2022 vydal orgán spolu s ostatnými európskymi orgánmi dohľadu varovania pre spotrebiteľov v súvislosti s vysokorizikovými a špekulatívnymi činnosťami spojenými s mnohými kryptoaktívami;
28.	z odpovedí orgánu na otázky orgánu udeľujúceho absolutórium vyplýva, že orgán v súčasnosti využíva nástroje elektronického verejného obstarávania Komisie (elektronické zadávanie zákazky, elektronické predkladanie, elektronická fakturácia) a medzitým bol zavedený nástroj na riadenie verejného obstarávania (od júla 2023); víta skutočnosť, že výberové konania orgánu EIOPA zahŕňajú požiadavky na kritériá zeleného verejného obstarávania, ak je to možné, a uchádzači orgánu EIOPA musia okrem iného podpísať čestné vyhlásenie o dodržiavaní environmentálnych a sociálnych záväzkov;
29.	konštatuje, že v roku 2022 orgán zverejňoval výsledky svojej práce vo forme správ na svojom webovom sídle a v sociálnych médiách, pričom väčšinu správ sprevádzala tlačová správa; víta skutočnosť, že v niektorých prípadoch sú k správam pripojené aj zhrnutia, krátke klipy zo sociálnych médií alebo krátke rozhovory, ktoré obsah vysvetľujú jednoduchšie;
°
°     °
30.	pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 11. apríla 2024[footnoteRef:12] o výkonnosti, finančnom riadení a kontrole agentúr. [12:  	Prijaté texty, P9_TA(2024)0280.] 

